’n Rustige hengeldag het eergister traumaties geëindig vir ’n groep familielede, waaronder twee jong kinders, toe hulle by ’n dam aan die Oos-Rand deur ’n gewapende rower oorval is.
Volgens mev. Amanda Greybe, woordvoerder van die Springs-polisie, het die verdagte gemaak asof hy vullis optel en het toe ’n sigaret by die mans gebedel.
“Toe die mans sê hulle het nie sigarette nie, het hy ’n vuurwapen op hulle gerig en gedreig dat hy hulle en die kinders, sal skiet,” het Greybe gesê.
Hy het die mans vir geld deurgesoek. “Die verdagte het een van hulle na dié se motor geneem waar hy sy persoonlike besittings, waaronder sy selfoon, beursie met bankkaarte en geld, aan die verdagte moes oorhandig,” het Greybe gesê.
Die verdagte het sy slagoffers gedwing om in die dam te klim, waarna hy gevlug het. Hy is steeds soek.
Greybe het gesê omdat misdaad in en rondom Murraypark ’n “ernstige bekommernis” raak, gaan die polisie nou plakkate by die oord opsit om die publiek teen die hoë voorkoms van misdaad in die gebied te waarsku, het Greybe gesê.
Dankie vir jou harde werk. Ek gebruik die draad baie en jou moeite doen baie vir ons op die bord wat vir ons mede wit mense daar buite wil wys wat hier aangaan.